CELEX: 32005R0616
Language: fi
Date: 2005-04-21 00:00:00
Title: Komission asetus (EY) N:o 616/2005, annettu 21 päivänä huhtikuuta 2005, viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta annetun asetuksen (EY) N:o 1623/2000 muuttamisesta

22.4.2005   
            
            
               FI
            
            
               Euroopan unionin virallinen lehti
            
            
               L 103/15
            
         
      KOMISSION ASETUS (EY) N:o 616/2005,
   annettu 21 päivänä huhtikuuta 2005,
   viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta annetun asetuksen (EY) N:o 1623/2000 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 33 artiklan,
   sekä katsoo seuraavaa:
   
               (1)
            
            
               Komission asetuksessa (EY) N:o 1623/2000 (2) säädetään viininvalmistuksesta peräisin olevan alkoholin myyntiä huutokaupalla koskevasta järjestelmästä sen käyttämiseksi bioetanolina yhteisössä. Jotta kyseisestä alkoholista saataisiin korkein mahdollinen tarjouksen tekijän tarjoama hinta, huutokauppajärjestelmä olisi korvattava tarjouskilpailujärjestelmällä.
            
         
               (2)
            
            
               Tämän vuoksi samoja yksityiskohtaisia sääntöjä olisi sovellettava viininvalmistuksesta peräisin olevan alkoholin eri myyntitapoihin ottaen kuitenkin huomioon alkoholin kunkin käyttötarkoituksen tai loppukäytön ominaispiirteet.
            
         
               (3)
            
            
               Sen valvomiseksi, että alkoholi käytetään bioetanolin tuotantoon, jäsenvaltioiden olisi hyväksyttävä soveltuviksi katsomiaan yrityksiä käyttäen perusteina yrityksen kapasiteettia, alkoholin jalostuslaitoksia, niiden vuosittaista jalostuskapasiteettia sekä lopullisen ostajan kotijäsenvaltion kansallisten viranomaisten antamaa todistusta siitä, että ostaja käyttää alkoholin vain bioetanolin tuotantoon ja että bioetanoli käytetään ainoastaan polttoainealalla.
            
         
               (4)
            
            
               Tarjouskilpailumenettely on syytä toteuttaa neljännesvuosittain ensinnäkin jäsenvaltioiden interventioelinten varastoiman alkoholin myymisen varmistamiseksi, ja toiseksi Euroopan yhteisöön sijoittautuneiden, polttoainealalla alkoholia käyttävien yritysten tavaratoimitusten varmistamiseksi tietyssä määrin.
            
         
               (5)
            
            
               Jäsenvaltioiden olisi annettava kunkin kuukauden lopussa tiedot edeltävän kuukauden aikana tislatuista viinin ja viinisakan sekä tislausta varten väkevöidyn viinin määristä ja ilmoitettava alkoholimäärät neutraalin alkoholin, raa'an alkoholin ja tislattujen alkoholijuomien mukaan eriteltyinä.
            
         
               (6)
            
            
               Sen vuoksi asetus (EY) N:o 1623/2000 olisi muutettava.
            
         
               (7)
            
            
               Tässä asetuksessa säädetyt toimenpiteet ovat viinin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1623/2000 seuraavasti:
   
               1)
            
            
               Korvataan 92, 93 ja 94 artikla seuraavasti:
               ”92 artikla
               Tarjouskilpailun avaaminen
               1.   Komissio voi avata asetuksen (EY) N:o 1493/1999 75 artiklassa säädettyä menettelyä noudattaen neljännesvuosittain yhden tai useampia tarjouskilpailuja alkoholin käyttämiseksi bioetanolina yhteisössä yksinomaan polttoainealalla.
               Tarjouskilpailulla myydyt alkoholimäärät eivät saa ylittää 700 000:ta hehtolitraa 100 tilavuusprosentin alkoholia yhtä tarjouskilpailua kohden.
               2.   Alkoholi myönnetään yhteisöön sijoittautuneelle yritykselle, ja se on käytettävä polttoainealalla.
               Tätä varten jäsenvaltioiden on hyväksyttävä yrityksiä, jotka voidaan niiden mielestä ottaa huomioon ja jotka ovat jättäneet hakemuksen, jossa on seuraavat tiedot:
               
                           a)
                        
                        
                           yrityksen ilmoitus siitä, että se voi käyttää vähintään 50 000 hehtolitraa alkoholia vuodessa;
                        
                     
                           b)
                        
                        
                           yrityksen kotipaikka;
                        
                     
                           c)
                        
                        
                           alkoholin jalostuslaitosten sijaintipaikka, jäljennös niiden kaavoista sekä maininta niiden vuosittaisesta jalostuskapasiteetista;
                        
                     
                           d)
                        
                        
                           jäljennös luvista, jotka asianomaisen jäsenvaltion kansalliset viranomaiset ovat myöntäneet laitosten toiminnalle; ja
                        
                     
                           e)
                        
                        
                           lopullisen ostajan kotijäsenvaltion kansallisten viranomaisten antama todistus siitä, että ostaja voi huolehtia alkoholin käyttämisestä vain bioetanolin tuotantoon ja että bioetanoli käytetään ainoastaan polttoainealalla.
                        
                     3.   Yhden jäsenvaltion myöntämä hyväksyntä on voimassa koko yhteisössä.
               4.   Yritykset, joilla oli komission hyväksyntä 1 päivänä maaliskuuta 2005, katsotaan tämän asetuksen mukaisesti hyväksytyiksi.
               5.   Jäsenvaltioiden on ilmoitettava komissiolle kaikista uusista hyväksynnöistä ja hyväksyntöjen perumisesta.
               6.   Komissio julkaisee säännöllisin väliajoin luettelon jäsenvaltioiden hyväksymistä yrityksistä.
               93 artikla
               Tarjouskilpailuilmoitus
               Tarjouskilpailuilmoitus julkaistaan Euroopan unionin virallisessa lehdessä.
               Ilmoituksesta on käytävä ilmi
               
                           a)
                        
                        
                           tarjouskilpailun erityisehdot sekä asianomaisten interventioelinten nimet ja osoitteet;
                        
                     
                           b)
                        
                        
                           tarjouskilpailussa kilpailutetun alkoholin määrä ilmaistuna hehtolitroina 100 tilavuusprosentin alkoholia;
                        
                     
                           c)
                        
                        
                           erät;
                        
                     
                           d)
                        
                        
                           maksuehdot;
                        
                     
                           e)
                        
                        
                           näytteiden saamista koskevat muodollisuudet;
                        
                     
                           f)
                        
                        
                           94 artiklan 4 kohdassa tarkoitetun osallistumisvakuuden määrä ja 94 c artiklan 3 kohdassa tarkoitetun suoritusvakuuden määrä.
                        
                     94 artikla
               Tarjouksia koskevat edellytykset
               1.   Tarjouksen tekijä voi tehdä ainoastaan yhden tarjouksen tarjouskilpailulla myytyä erää kohti. Jos tarjouksen tekijä tekee useampia tarjouksia erää kohti, mitään näistä tarjouksista ei oteta huomioon.
               2.   Jotta tarjous voitaisiin ottaa huomioon, siihen on merkittävä jäsenvaltio, jossa tarjouskilpailutettu alkoholi on tarkoitus lopullisesti käyttää, ja tarjouksen tekijän sitoumus noudattaa kyseistä määräpaikkaa.
               3.   Tarjouksen on oltava asianomaisen jäsenvaltion interventioelimellä viimeistään kello 12.00 (Brysselin aikaa) tarjouskilpailuilmoituksessa vahvistettuna tarjousten jättämisen määräpäivänä.
               4.   Tarjous on voimassa vain, jos ennen tarjousten tekemiselle asetetun määräajan umpeutumista esitetään todisteet siitä, että tarjouksen tekijä on asettanut asianomaiselle interventioelimelle osallistumisvakuuden, joka on neljä euroa hehtolitralta 100 tilavuusprosentin alkoholia ja joka on asetettava koko myytävälle määrälle.
               Tätä varten asianomaisten interventioelinten on toimitettava tarjousten tekijöille välittömästi todistus osallistumisvakuudesta niille määrille, joista kukin interventioelin vastaa.
               5.   Asetuksen (ETY) N:o 2220/85 20 artiklassa tarkoitetut osallistumisvakuuteen liittyvät ensisijaiset vaatimukset ovat tarjouksen pitäminen voimassa tarjousten esittämisen määräajan päätyttyä ja suoritusvakuuden asettaminen.
               94 a artikla
               Tarjousten tiedoksiantaminen
               Kahden työpäivän kuluessa tarjousten tekemiselle asetetun määräajan umpeutumisesta asianomaisen interventioelimen on toimitettava komissiolle luettelo tarjouksista, jotka sille on tehty ja mainittava nimettömänä kunkin tarjouksen osalta
               
                           a)
                        
                        
                           tarjotut hinnat;
                        
                     
                           b)
                        
                        
                           erä, jota tarjous koskee;
                        
                     
                           c)
                        
                        
                           alkoholin lopullinen käyttötarkoitus.
                        
                     94 b artikla
               Tarjousten hyväksyminen
               1.   Komissio päättää tarjousten hyväksymisestä tehtyjen tarjousten perusteella ja mahdollisimman pian noudattaen asetuksen (EY) N:o 1493/1999 75 artiklan 2 kohdassa tarkoitettua menettelyä.
               2.   Kun tarjoukset päätetään hyväksyä, komissio valitsee kutakin erää koskevan edullisimman tarjouksen, ja kahden samansuuruisen tarjouksen kohdalla kyseinen määrä ratkaistaan arpomalla.
               3.   Komissio ilmoittaa tämän artiklan mukaisesti tehdyistä päätöksistä ainoastaan niille alkoholia hallussaan pitäville jäsenvaltioille ja interventioelimille, joiden tarjous on hyväksytty.
               4.   Komissio julkaisee tarjouskilpailun tulokset yksinkertaistetussa muodossa Euroopan unionin virallisessa lehdessä.
               94 c artikla
               Ratkaisuilmoitus
               1.   Interventioelimen on annettava tarjousten tekijöille viipymättä tiedoksi kirjallisesti saantitodistusta vastaan näiden tarjouksesta tehty ratkaisu.
               2.   Kahden viikon kuluessa edellä 1 kohdassa tarkoitetusta tiedoksiannosta interventioelimen on annettava kullekin tarjouskilpailun voittajalle ratkaisuilmoitus, josta käy ilmi, että tämän tarjous on hyväksytty.
               3.   Tarjouskilpailun voittajan on kahden viikon kuluessa 1 kohdassa tarkoitetusta tiedoksiannosta esitettävä asianomaiselle interventioelimelle todisteet siitä, että hän on asettanut suoritusvakuuden, jonka määrä on 30 euroa hehtolitralta 100 tilavuusprosentin alkoholia ja jonka tarkoituksena on taata, että tarjouskilpailutettu alkoholi käytetään kokonaisuudessaan tarjouksessa tarkoitettuihin käyttötarkoituksiin.
               94 d artikla
               Alkoholin siirtäminen
               1.   Alkoholia hallussaan pitävän interventioelimen ja tarjouskilpailun voittajan on laadittava yhdessä aikataulu alkoholin siirtämiselle.
               2.   Alkoholin siirtämisestä on esitettävä siirtomääräys, jonka interventioelin antaa, kun kyseistä määrää vastaava summa on maksettu. Tämä määrä pyöristetään lähimpään hehtolitraan 100 tilavuusprosentin alkoholia.
               Siirtomääräys annetaan 2 500 hehtolitran vähimmäismäärästä, paitsi kun kyseessä on viimeinen siirto kussakin jäsenvaltiossa.
               Siirtomääräyksessä vahvistetaan määräpäivä, johon mennessä alkoholi on siirrettävä kyseisen interventioelimen varastoista. Siirtämisen määräpäivä voi olla enintään kahdeksan päivää siirtomääräyksessä vahvistettua määräpäivää myöhäisempi. Jos siirtomääräys kuitenkin koskee yli 25 000:ta hehtolitraa, kyseinen määräpäivä voi olla yli kahdeksan päivää mutta enintään 15 päivää myöhäisempi.
               3.   Siirtomääräyksessä tarkoitetun alkoholin omistusoikeus siirretään siihen merkittynä päivänä, joka ei voi olla yli kahdeksaa päivää myöhäisempi kuin siirtomääräyksen antamispäivä, ja kyseinen määrä katsotaan lähteneeksi tuona päivänä. Siitä hetkestä lähtien ostaja on vastuussa siirtoa odottavan alkoholin mahdollisista varkauksista, hävikistä tai tuhoutumisesta sekä varastointikustannuksista.
               4.   Alkoholi on siirrettävä kuuden kuukauden kuluessa tiedoksiannon vastaanottamisesta.
               5.   Tarjouskilpailulla myyty alkoholi on käytettävä kokonaisuudessaan kahden vuoden kuluessa ensimmäisestä siirrosta.”
            
         
               2)
            
            
               Korvataan 97 artiklan 1 kohdan ensimmäinen alakohta seuraavasti:
               ”1.   Jotta tarjous voitaisiin ottaa huomioon, sen on oltava kirjallinen ja sisällettävä I, II tai III alajaksossa tarkoitettujen erityisten merkintöjen lisäksi:”
            
         
               3)
            
            
               Korvataan 98 artiklan 1 ja 2 kohta seuraavasti:
               ”1.   Jokainen asianomainen voi saada tarjouskilpailuilmoituksen julkaisemisen jälkeen ja sitä koskevien tarjousten jättämisen määräajan umpeutumiseen asti näytteitä myyntiin tarjotusta alkoholista maksamalla niistä kymmenen euroa litraa kohti. Asianomaisen saama määrä ei saa olla enempää kuin viisi litraa sammiota kohti.
               2.   Tarjouksen tekijä tai 92 artiklassa tarkoitettu hyväksytty yritys voi saada näytteitä tarjouskilpailutetusta alkoholista tarjousten jättämisen määräajan umpeuduttua.
               Tarjouksen tekijä, jolle on tarjottu korvaavaa alkoholia tämän asetuksen 83 artiklan 3 kohdan toisen alakohdan mukaisesti, voi saada näytteitä korvaavaksi ehdotetusta alkoholista tarjousten jättämisen määräajan umpeuduttua.
               Näytteet voi saada interventioelimeltä maksamalla kymmenen euroa litralta, ja niiden määrä voi olla enintään viisi litraa sammiota kohti.”
            
         
               4)
            
            
               Korvataan 100 artiklan 2 kohdan c alakohta seuraavasti:
               
                           ”c)
                        
                        
                           Jos kyseessä on uutta teollista käyttötarkoitusta koskevassa tarjouskilpailussa kilpailutettu alkoholi tai yhteisössä polttoainealalla bioetanolina käytettäväksi tarkoitetussa tarjouskilpailussa myyty alkoholi, joka on puhdistettava ennen aiottua loppukäyttöä, siirretty alkoholi katsotaan käytetyksi kokonaisuudessaan säädettyihin tarkoituksiin, jos vähintään 90 prosenttia tarjouskilpailun mukaisesti siirretystä alkoholimäärästä on käytetty näihin tarkoituksiin.
                           Tarjouskilpailun voittajan tai hyväksytyn yrityksen, joka on päättänyt ostaa alkoholin, on ilmoitettava komissiolle ja interventioelimelle puhdistamisessa syntyneiden sivutuotteiden määrä, määräpaikka ja käyttötarkoitus.
                           Hävikki ei kuitenkaan saa ylittää b alakohdassa säädettyjä rajoja.”
                        
                     
         
               5)
            
            
               Korvataan 103 artiklan 2 kohta seuraavasti:
               ”2.   Jäsenvaltioiden on ilmoitettava joka kuukauden lopussa asetuksen (EY) N:o 1493/1999 27, 28 ja 30 artiklassa tarkoitettujen tislausten osalta
               
                           a)
                        
                        
                           edeltävän kuukauden aikana tislatut viinin ja viinisakan sekä tislausta varten väkevöidyn viinin määrät;
                        
                     
                           b)
                        
                        
                           neutraalin alkoholin, raa'an alkoholin ja tislattujen alkoholijuomien mukaan eriteltyinä alkoholin määrät, jotka
                           
                                       —
                                    
                                    
                                       on tuotettu edellisen kuukauden aikana,
                                    
                                 
                                       —
                                    
                                    
                                       interventioelimet ovat ottaneet haltuunsa edellisen kuukauden aikana,
                                    
                                 
                                       —
                                    
                                    
                                       interventioelimet ovat myyneet edellisen kuukauden aikana, sekä näistä määristä viety osuus ja sovelletut myyntihinnat,
                                    
                                 
                                       —
                                    
                                    
                                       ovat interventioelinten hallussa edellisen kuukauden lopussa.”
                                    
                                 
                     
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä huhtikuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 179, 14.7.1999, s. 1. Asetus sellaisena kuin se on viimeksi muutettuna vuoden 2003 liittymisasiakirjalla.
   
      (2)  EYVL L 194, 31.7.2000, s. 45. Asetus sellaisena kuin se on viimeksi muutettuna asetuksella (EY) N:o 1774/2004 (EUVL L 316, 15.10.2004, s. 61).